गोरखपुर में 72 घंटे में दूसरी वारदात, वेटर की पीट-पीटकर हत्या, CCTV में कैद हुई घटना
72 घंटे में दूसरी वारदात हुई है। इस बार भी शिकार मनीष नाम का युवक हुआ है। मृतक 25 वर्षीय मनीष प्रजापति मध्य प्रदेश के रीवा का रहने वाला था।
गोरखपुर: गोरखपुर में रियल इस्टेट कारोबारी की हत्या का मामला अभी ठंडा भी नहीं पड़ा था कि कल शाम वहां पीट-पीटकर हत्या का एक और मामला सामने आया है। यह घटना रामगढ़ताल थानाक्षेत्र में ही हुई है। यहां 72 घंटे में दूसरी वारदात हुई है। इस बार भी शिकार मनीष नाम का युवक हुआ है।  मृतक 25 वर्षीय मनीष प्रजापति मध्‍य प्रदेश के रीवा का रहने वाला था। वह रामगढ़ताल थाना से महज 200 मीटर दूर देवरिया बाईपास रोड के पूरब माडल शॉप पर वेटर का काम करता था।  मुफ्त की शराब नहीं पिलाने पर 15 से 20 की संख्‍या में आए बदमाशों ने उसे पीट-पीटकर मार डाला। मॉडल शॉप पर हुई तोड़फोड़ और मारपीट की घटना सीसीटीवी में कैद हो गई है।मुफ्त शराब नहीं पिलाने पर विवादरामगढ़ताल थाना से महज 200 कदम की दूरी पर स्थि‍त सहारा इस्‍टेट के रहने वाले मनीष सिंह की मॉडल शॉप में कल शाम कुछ बदमाश मुफ्त शराब नहीं पिलाने पर इन लोगों ने वेटर की पिटाई शुरू कर दी। सभी बदमाश मध्‍य प्रदेश के रीवा के पनगड़ी खुर्द पोस्‍ट बासा के रहने वाले वेटर 25 वर्षीय मनीष प्रजापति को जमकर पीटने लगे।  इस दौरान बीच-बचाव करने आए वेटर रघु को भी घटना के समय गंभीर चोटे आई हैं।15 से 20 की संख्‍या में आए बदमाशमॉडल शॉप के वेटर मुन्‍ना लाल गुप्‍ता और रामजी जायसवाल ने बताया कि पहले से कुछ लोग शराब पी रहे थे। इसी बीच शराब मांगने पर वेटर मनीष से विवाद हो गया। शराब पी रहे लोगों ने मोबाइल से कॉल कर कुछ लोगों को बुलाया। इसके बाद 15 से 20 की संख्‍या में आए बदमाशों ने मॉडल शॉप में तोड़फोड़ शुरू कर दी और इस वारदात में वेटर मनीष और वेटर रघु गंभीर रूप से घायल हो गए. उन्‍हें इलाज के लिए बीआरडी मेडिकल कालेज ले जाया गया, जहां मनीष की मौत हो गई। इलाज के दौरान हुई वेटर की मौतइस घटना के संबंध में एसपी सिटी सोनम कुमार ने बताया कि रुपए के लेनदेन को लेकर कुछ लोगों ने रामगढ़ताल थानाक्षेत्र के मॉडल शॉप पर पैसे के लेनदेन को लेकर एक युवक के साथ मारपीट की गई। इसमें उसे गंभीर चोटे आईं. इसके बाद युवक को बीआरडी मेडिकल कालेज ले जाया गया जहां उसकी इलाज के दौरान मौत हो गई। आरोपियों की तलाश के लिए पुलिस की टीमें तैनातउन्‍होंने बताया कि घटना स्‍थल पर फॉरेंसिक टीम को लगाया गया है। आरोपियों की तलाश के लिए टीमें लगाई गई हैं। घटना स्‍थल पर फोर‍ेंसिक टीम ने जांच किया है। स्‍वाट और सर्विलांस के साथ कई टीम आरोपियों की गिरफ्तारी के लिए लगाई गई है। जल्‍द ही आरोपियों को पकड़ा जाएगा और उनके खिलाफ वैधानिक कार्रवाई की जाएगी।